Matshelo a Batho Bantsho a Maleba (Black Lives Matter)

**Black Lives Matter (BLM)** ke mokgatlho  wa polotiki le matshelo a batho o o ikaelelang go senola kgethololo ya lotso le mmala, tlhaolele le tlhoka tekatekano ya lotso e e itemogelwang ke batho bantsho, le go rotloetsa go sa kgetholele. Matshwenyego a mokgatlho o o a kgathalelang thata ke bosetlhogo jwa mapodise le tirisodikgoka  mo bathong ba bantsho mo go rotloediwang ke lotso le mmala. Mokgatlho o o simologile e le go tsibogela polao ya ga Trayvon Martin, Michael Brown, Eric Garner le Rekia Boyd, gareng ga ba bangwe. BLM le makgotla a mangwe a a tshwanang le lone, a buelela phetogo ya melao e e amanang le kgololo ya batho bantsho. Le fa go na le makgotla a a ipitsang "Black Lives Matter", jaaka la Black Lives Matter Global Network Foundation, mokgatlho mogolo ga o na moeteledipele. Fa e sale ka ngwaga wa 2021, go na le dikgaolo di le masome a mane kwa mafatsheng a United States le Canada. Moano wa "Black Lives Matter"ga o ise o dirwe letshwao ke setlhopha sepe.
[thumb|Maloko a Black Lives Matter ba dirile dipopelelo kgatlhanong le mapodisi kwa [:en:Saint_Paul,_Minnesota|Saint paul, Minnesota ka kgwedi ya Phalane e le malatsi a le masome mabedi ngwaga wa 2015]]
Ka ngwaga wa 2013, balweladitshwanelo ebile e le ditsala Alicia Garza, Patrisse Cullors le Ayo Tometi ba ne ba simolola hashtag "BlackLivesMatter mo maranyaneng morago ga go sa bonwe molato ga ga George Zimmerman mo polaong ya lekawana la mo Amerika wa mmala o montsho Trayvon Martin. Black Lives Matter e ne ya simolola go itsege mo lefatsheng ka bophara fa go diriwa dipopelelo  morago ga dintsho tse dingwe tse pedi  tsa batho bantsho ka ngwaga wa 2014, Michael Brown le Eric Garner kwa toropong ya New York. Fa e sale ka dipopelelo tsa kwa Ferguson, batsaakarolo mo mokgatlhong o ba supile go ema kgatlhanong le dintsho tsa batho bantsho ba bangwe tse di bakilweng ke mapodise. Ka selemo ngwaga wa 2015, balwela ditshwanelo ba black Lives Matter ba ne ba tsaya karolo mo ditlhopong tsa botautona kwa United States tsa ngwaga wa 2016.

Mokgatlho o o ne wa gapa leitlho la batho ma mafatsheng ka kakaretso ka dipopelo tsa mafatshefatshe ka ngwaga wa 2020 morago ga polao ya ga George Floyd, a bolwala ke lepodisi la kwa Minneapolis Derek Chauvin. Batho ba ka nna didikadike di le lesome le botlhano go tsena ka di le masome a mabedi le borataro  ba ne ba tsaya karolo mo dipopelelong kwa United States, se se dira gore e nne nngwe ya dipopelelo tse ditona mo ditsong tsa lefatshe leo. Le ntswa ba ba kgatlhanong ba re lekgotla le le dikgoka, bontsi jwa babopeledi ba na le kagiso.

Go itsege ga Black Lives Matter go fetogile le nako, ka ntlha ya go fetoga ga ka fa batho basweu ba le lebang ka teng. Ka ngwaga wa 2020, 67% ya bagolo kwa United States ba ne ba supa kemo nokeng ya bone mo lekgotleng le, mme ka 2023 ga nna le kwelo tlase fa 51% fela e le yone e emang nokeng. Kemo nokeng mo bathong ba mmala yone e ntse e tshwere ka thata, 81% ya batho America ba bantsho, 61% ya ba ba buang puo ya Spanish le 63% ya ba kwa Asia ba supile kemo nokeng ya bone mo lekgotleng le fa e sale ka ngwaga wa 2023.

## Thulaganyo le Motheo

### Go arologanngwa
Mafoko a "Black Lives Matter" a ka raya tiriso mo maranyaneng a Twitter, moano, komiti ya polotiki kgotsa ditlhopha tse di lwelang tshiamelo ya lotso le mmala. Jaaka balwela ditshwanelo, Black Lives Matter e dirisa beng gae ebile ga e a ikaega ka lephata lepe la puso, baeteledi ba gateletse botlhokwa jwa go ithulaganyetsa mo gae go na le go etelelwa pele ke batsamaisi ba lefatshe. Thulaganyo e farologana le mekgatlho ya pele ya batho bantsho e tshwana le Civil Rights Movement wa ngwaga ya 1950 go tsena ka 1960. Dipharologanyo tse bakwadi ba baithuti ba kwadile ka tsone. Molwela ditshwanelo DeRay McKesson o latlhetse lefokola gagwe la gore mokgatlho o akaretsa botlhe ba ba dumalanang gore matshelo a batho bantsho a maleba ebile ba seegela fa thoko nako ya bone go direla mokgatlho o.

Ka ngwaga wa 2013, Patrisse Cullors, Alicia Garza le Ayo Tometi ba ne ba simolola mokgatlho wa Black lives Matter. Garza o tlhalositse mokgatlho o are ke serala se se mo maranyaneng se se fang balwela ditshwanelo melao le maikaelelo e ba e tlhakanentseng. Mekgatlho e mennye e kopilwe go sala morago melawana ya mokgatlho o le fa ba ikemetse, ba bereka go sena moeteledipele. Garza o tlhalositse gore mokgatlho o ga o kgatlhegele go laola gore ke mang o e leng bontlha jwa mokgatlho.Fa e sale ka ngwaga wa 2021, go na le mekgatlho e mennye e ka nna masome a mane kwa lefatsheng la United States le kwa Canada.

Thulaganyo e e sa gagamadiwang ya lekgotla le e dira gore go nne le tsietsego mo bathong ba ba begang dikgang le ba ba lwelang ditshwanelo, ka gore ditiro le mafoko a a tswang kwa mekgatlhong e mennye le ba ba ikemetseng gantsi a tsewa gore ke a mokgatlho ka botlalo. Matt Pearce, o o kwalelang pampiri ya dikgang ya Los Angeles Times, o tlhalositse gore mafoko a ka tswa a dirisiwa e le selelo sa kokoano sa polotiki kgotsa a raya lekgotla la balwela ditshwanelo. 

Mo makgethong a le mantso, motho mongwe o kile a fa pego mo boemong jwa lekgotla le a supiwa fa e le moeteledipele.

### Bophara jwa mokgatlho
Ka nako e le nngwe, mokgatlho o o bophara o akaretsa makgotla a mangwe le balwela ditshwanelo o ne wa tlhagele;a ka fa tlase ga moano wa "Black lives Matter". Ka ngwaga wa 2015, Johnetta Elzie, DeRay McKesson, Brittany Packnett le Samuel Sinyangwe ba ne ba simolodisa letsholo la Campaign Zero, le maikaelelo a lone e leng go rotloetsa diphetogo tsa molao go fedisa bosetlhogo jwa ba sepodisi. Letsholo le le ne la ntsha lenaneo la dintlha di le lesome tsa phetogo ya melao ka melao kakanyetso e akaretsa: go fedisa go akanyetsa gore batho ba ka tlola molao go lebilwe seemo sa bone, go oketsa go tlhokomela sechaba ga ba sepodisi, le go gagamatsa melao ya tiriso dikgoka. Mmega dikgang wa The New York Times John Eligon, o kwadile gore balwela ditshwanelo bangwe ba supile  go tshwenyega ka gore letsholo le le itebagantse thata le go baakanya melao ka bosetlhogo jwa mapodisi.

Lekgotla la Black Lives Matter le supa gape kemo nokeng ya makgotla a mangwe le tse dingwe ntle le bosetlhogo jwa mapodisi, di akaretsa golwela ditshwanelo tsa batho ba ba ratanang ka bong bo bo bo tshwanang, go lwela ditshwanelo tsa basadi, phetogo ya melao ya go fudugela kwa mafatsheng a mangwe le tshiamelo ya itsholelo.

#### Letsholo la matshelo a batho bantsho
[thumb|Dipopelelo tsa Black Lives Matter ka Phalane a le masome mabedi ngwaga wa 2015 kwa [:en:Saint_Paul,_Minnesota|St. Paul, Minnesota]]
Letsholo la matshelo a batho bantsho (Movement for Black Lives - M4BL) ke kgolagano ya ditlhopha di feta masome a matlhano tse di emetseng dikgatlhego tsa merafe ya batho bantsho mo lefatsheng la United States ka bophara. Maloko a akaretsa lekgotla la matshelo a batho bantsho (Black Lives Matter Network), Bokopano jwa babueledi ba bantsho (National Conference of Black Lawyers) le Ella Baker Center for Human Rights. Le tshegeditswe ke ditlhopha di tshwana le Color of Change, Race Forward, Brooklyn Movement Center, PolicyLink, Million Women March Cleveland le ONE DC, bokopano bo bo amogela dipuisano le kemo nokeng go tswa mo lekgotleng le le bidiwang Blackbird.

Morago ga polao ya ga George Floyd, MB4L ba ne ba ntsha molao o o bidiwang BREATHE Act, o o neng o lwela go baakanya melao le go isa madi mo didirisiweng tsa morafe.

Ka kgwedi ya Phukwi ngwaga wa 2015, letsholo le ne la kopana kwa Cleveland State University, kwa balwela disthwanelo ba le sekete le makgolo a matlhano go tsena ka ba le dikete pedi ba neng ba phutheganela go buisana le go dira ditshupo. Bokopano jwa kwa Cleveland kwa Ohio, pele bo ne bo leka go tla ka maano a gore letsholo la matshelo a batho bantsho le lebise ba molao molato wa ditiro tsa bone.Le fa go ntse jalo, go ne ga felela go simololwa letsholo le le botlhokwa le go gaisa la matshelo a batho. Kwa phelelong ya bokopano bo jwa malatsia mararo, ka Phukwi a le masome mabedi le borataro, letsholo la matshelo a batho bantsho le ne la simolola letsholo la go kopanya ditlhopha tsa mo gae le tsa lefatshe ka bophara go bereka mmogo mo sebakeng sa ngwaga. 

Ka ngwaga wa 2016, lekgotla la Ford Foundation le ne la bega leano la go abela lekgotla la M4BL madi sebaka sa dingwaga di le thataro, ba ikopanya le ba bangwe go tsenya madi mo letloleng la letsholo le le eteletsweng pele ke batho bantsho. Madi a a neng a abile ke Ford Foundation le ba bangwe a ne a tshwara lekgolo la sedikadike la di dolara, go ya ka pego ya The Washington Times ya ngwaga wa 2016; moneelo o mongwe wa didikadike di le masome a mararo le boraro wa di dolara o ne wa tswa kwa Open Society Foundations.

### Dithuso tsa madi
Pampiri ya dikgang ya ''Politico'' e begile ka ngwaga wa 2015 gore lekgotla la Democratic Alliance, le e leng bokopano jwa ba ba thusang phathi ya Democratic ka madi, ba ne ba rulaganya go kopana le baeteledipele ba ditlhopha tse di farologaneng tse di neng di rotloetsa letsholo la Black Lives Matter. Go ya ka *Politico*, bokopano jwa go thusa ka madi jo bo e teletsweng pele ke mojaboswa wa mohumi wa lookwane lwa ko Texas ebong Leah Hunt-Hendriz, bo bo bidiwang Solidare, ba abetse BLM  madi a ka feta dikete di le makgolo mabedi a di dolara ka ngwaga wa 2015.

Go ya pampiri ya dikgang ya kwa Britain, *[[:en:The_Economist|The Economist]]*, go abela madi ditirelo tse di amanang lekgotla la Black Lives Matter gareng ga kgwedi ya Motsheganong 2020 go tsena ka Morule 2020 go dirile madi a a kanang ka  dibilione di le lesome, madi a a lekanang le di bilione di le lesome le boraro mo ngwageng wa 2024. Lekgotla la Black Lives Matter Global Network Foundation le e leng lengwe la makgotla a a eteletseng pele go diragatsa le go phutha batho, le supile fa le kgonne go kgobokanya madi a ka tshwara didikadike di le masome a ferabongwe ka ngwaga wa 2020 (selekanyo sa didikadike di le lekgolo le boferabongwe ka ngwaga wa 2024), a akaretsa a a abilweng ke batho ka bongwe ka bongwe mo maranyaneng. 

### Ditogamaano le maano
Lekgotla la Black Lives Matter, pelel le ne le dirisa dirala tsa maranyane di farologane, di akaretsa hashtag go fitlhelela dikete tsa batho ka bofefo. Fa e sale ka nako eo, lekgotla le le amogetse maano a a farologaneng. Dipopelelo tsa Black Lives Matter di nnile ka kagiso; fa go nna le tirisodikgoka, e a bo e dirwa ke ba ba kgatlhanong le lone. Le ntswa go ntse jalo, ba ba emeng kgatlhanong ba leka go supa lekgotla le jaaka o kare le dikgoka.

### Maranyane
thumb|Tshekatsheko ya tiriso ya #BlackLivesMatter mo maranyaneng a Twitter, morago ga ditiragalo tse dikgolo tsa dikgang.
Ka ngwaga wa 2014, lekgotla la American Dialect Society le ne la tlhopha *#BlackLivesMatter* e le lone lefoko la bone la ngwaga.  Bukana ya dikgang ya *[[:en:Yes!_(U.S._magazine)|Yes!]]* e tlhophile *#BlackLivesMatter* e le nngwe ya di hashtag tse di fetotseng lefatshe ka ngwaga wa 2014. Go tswa ka kgwedi ya phukwi ka 2013 go fitlha ka Motsheganong a tlhola gangwe ngwaga wa 2018, "*#BlackLivesMatter"* e dirisitswe makgetho a ka nna didikadike di le masome a mararo, mo go ka lekanyediwang e le dikete di le lesome le bosupa le metso e mebedi ka letsatsi.  Ka Seetebosigo a le malatsi a le lesome, ngwaga wa 2020, go kwadilwe ka yone mo Twitter didikadike di le masome a mane le bosupa, fa e dirisitswe thata gareng ga Phukwi a le malatsia  supa le a lesome le bosupa ngwaga wa 2016, dikete di le makgolo a matlhano ka letsatsi. Mo sebakeng seo go ne ga itemogelwa go ya godimo ga tiriso ya di hashtag tsa #BlueLivesMatter"le #AllLivesMatter".  Ka kgwedi ya Motsheganong e le malatsi a le masome a mabedi le boferabobedi ngwaga wa 2020, batho ba ba mo Twitter ba ne ba e dirisitse didikadike di ferabobedi, se sa oketsa selekanyo go nna didikadike di le tharo ka letsatsi.

Go thuntshiwa ga mapodisi ka ngwaga wa 2016 kwa Dallas go ne ga tsisa phetogo mo tirisong ya lekgotla le, 39% ya bakwadi ba twitter ba e dirisa go supa go ema kgatlhanong le lekgotla le.  Batho ba kwa sephatlo sa ba ba kgatlhanong ba ne ba amanya lekgotla le le go nna dikgoka, fa bontsi bo ne bo supa setlhopha se e le sa dirukutlhi.

Motlhatlhelela dithuto kwa Rutgers University, Khadijah White, o ganetsa se, a supa fa BLM e tsisitse motlha o mosha wa matsholo a baithuti ba dikolo tse digolwane. Gore go bo go le motlhofo go ka tsaya ditshwantsho tsa dikgoka tsa mapodisi o bo o se tsenya mo maranyaneng, go thusitse go lwela ditshwanelo mo lefatsheng ka bophara. Tiriso ya mafoko a mo maranyane e gapile megopolo ya mapolotiki a tlhwatlhwa mme dinako tse dingwe ga ba rotloetsa go ema mokgatlho o nokeng.

Mo Wikipedia, thulaganyo ya go bega ka Black Lives Matter ya WikiProject e ne ya diriwa ka Seetebosigo ngwaga wa 2020.

Ka ngwaga wa 2020, badirisi ba maranyane a a tumileng thata a TikTok ba ne ba lemoga fa maranyane a o a lebega a kgaphela kwa ntle dipego ka BLM le dipolao tsa batho bantsho tse di dirilweng ke ba sepodise. Ba maranyane a TikTok ba ne ba ikopa maitshwarelo ba supa fa e ne e le bothata jwa magokanyane a maranyane.

### Dikgato tsa tlhamalalo
[left|thumb|Sesupo se se reng mabogo kwa godimo ([:en:Hands_up,_don't_shoot|hands up) e supiwa kwa popelelong ya Ferguson ka Phatwe ngwaga wa 2014.]]
Lekgotla la BLM gantsi le tsaya dikgato ka tlhamalalo mo dikgannyeng tse di dirang gore batho ba seka ba phuthuloga, ka jalo ba patelesega go baakanya seemo.  Lekgotla la BLM le itsege ka go dira dipopelelo.  Lekgotla le le kile la dira gape go bopelela ka go robala fa fatshe jaaka o kare ba tlhokafetse, ka ngwaga wa 2015 ka lobelo lwa Twin Cities.
thumb|Ditshupelo tsa Black Lives Matter kwa Oakland, California ka ngwaga wa 2014, kgwedi ya Morule.
Meano ya sepolotiki e e dirisitsweng ka nako ya ditshupo e akaretsa ya matshelo a batho bantsho a maleba "Black Lives Matter, mabogo kwa godimo "Hands up, dont shoot",  ga ke kgone go hema "Ï cant breathe", Go didimala ga batho basweu ke dikgoka "White Silence is violence", go tlhoka tshiamelo ke go tlhoka kagiso "No justice, no peace", le ä morwaake o a latela "ïs my son next"?

Go ya ka patlisiso ya ngwaga wa 2018, babopeledi ba "Black Lives Matter ba nna teng mo mafelong a batho bantsho ba kileng ba bolawa ke mapodisi mo go one.

### Bobegadikgang, mmino le ditlhotlheletso tse dingwe tsa dingwao
Fa e sale ka tshimologo ya Black Lives Matter ka ngwaga wa 2013, ka tiriso ya lefoko #BlackLivesMatter, letsholo le le supilwe mo ditshwantshong tsa motshikhinyego, dipina, dibuka le tse dingwe tsa bodiragatsi. Babegadikgang ba le bantsi ba supile dikgatiso tse di tsamaelaang le kgethololo ya lotso le mmala, le letsholo la Black Lives Matter. Dibuka tse di gatisitsweng, dipadi le ditshwantsho tsa motshikhinyego di goletse godimo ka ngwaga wa 2020. Dipina di tshwana le ya ga Michael Jackson ya "They dont care about us"le ya ga Kendrick Lamar ya "Alright", di dirisitswe thata e le go ntsha pitso ya popelelo kwa ditshupelong.

## Metswedi